Olivenlunder i utkanten av byen. Idlib er et stort senter for olivenproduksjon.
**Idlib** (arabisk: ادلب, også skrevet **Edlib** eller **Idleb**) er en by nordvest i Syria og hovedstaden i Idlib guvernement, 59 km vest for Aleppo. Den ligger nesten 500 meter over havet. 

I 2004 talte Statistisk sentralbyrå i Syria et folketall på 98 791 i Idlib. Innbyggerne er stort sett sunnimuslimer, men det er også en større kristen minoritet. Her er det også drusere. Ved siden av arabere er det her også bosatt noen kurdere og turkomaner.

Idlib er inndelt i seks bydeler: Ashrafiyeh (den mest folkerike), Hittin, Hejaz, Downtown, Hurriya og al-Qusur.

Idlibområdet er et stort jordbrukssenter i Syria og er historisk viktig med mange «dødebyer» og menneskelagde teller.

Historie
--------

### Oldtiden

Idlib omfatter den antikke byen Ebla, en gang hovedstaden i et mektig kongedømme, de antikke kongedømmene Nuhašše og Luhuti som blomstret i bronse- og jernalderen.

### Den osmanske tid

Under Det osmanske rike i Syria, mellom 1500- og 1800-tallet, var Idlib hovedstad i en *kada* («nahiyahhovedstad») og en del av det større Aleppo vilajet («provinsen Aleppo.») Byen var et senter for olivenproduksjon som igjen gav opphav til en lønnsom olivenbasert såpeindustri. Selv om de store markedene for Idlib-såpe var Aleppo, Antiokia og Hama, ble produktet eksportert så langt som den osmanske hovedstaden Istanbul. Idlib var også en storprodusent av bomullstøyer.

Den vestlige turist Josias Leslie Porter skrev at Idlib var «omsluttet av olivenlunder, sjeldne i dette nakne området.» Han skrev også at olivelundene var større enn de i Damaskus, Beirut eller Gaza. Midt på 1800-tallet hadde byen et estimert folketall på 8 000, inkludert 500 kristne. Sent på 1800-tallet steg tallet på arabiske kristne familier ifølge tyske forfattere som arbeidet for Karl Baedeker.

Klima
-----

Köppen-Geiger-systemet klassifiserer klimaet her som varmt middelhavsklima (Csa). Somrene er varme og regnfattige, mens vintrene er regnfulle og kjølige.

Varmerekorden er fra 16. juni 2012 og er på 44 ºC, mens kulderekorden fra 30. november 2011 er -4 ºC.

Økonomi
-------

Hovudnæringer i Idlib er oliven, bomull, hvete og frukt, særlig kirsebær. Andre avlinger er mandler, sesamfrø, fiken, druer og tomater. I 1995 var det omkring 300 hektar med forskjellige sitrusavlinger. Olivenoljepressing og tekstiler er blant de lokale industrier i byen. Den nærliggende byen Aleppo har vært økonomisk viktig for Idlib.

Idlib regionsmusem i byen har over 17 000 Ebla-tavler og er hovedattraksjonen i Idlib, om en ser bort fre selve oldtidsbyen Ebla. Med hjelp fra Italia startet et prosjekt i 2010 for å restaurere og renovere museet.

Galleri
-------

* Østromersk tempel i Ruweiha nær IdlibØstromersk tempel i Ruweiha nær Idlib
* Armanaz, nær IdlibArmanaz, nær Idlib

Litteratur
----------

* Baedeker, Karl, *Palestine and Syria, with routes through Mesopotamia and Babylonia and the island of Cyprus: handbook for travellers*, K. Baedeker,
* Casule, F. *Art and History of Syria*, Casa Editrice Bonechi, ISBN 8847601193,
* Angelo, Ferrari, *Proceedings 4th International Congress on «Science and Technology for the Safeguard of Cultural Heritage in Middelhavet Basin"*, **1**, Angelo Ferrari-CNR, Institute of Chemical Methodologies, ISBN 889668031X,
* Food and Agriculture Organization of the United Nations. *Citrus Pest Problems and Their Control in the Det nære austen*. Food & Agriculture Org. ISBN 9251033013.
* Inalcik, Halil, *An Economic and Social History of the Ottoman Empire*, Cambridge University Press, ISBN 0521574552,
* Porter, Josias Leslie. *A Handbook for Travellers in Syria and Palestine*. 1. Murray.

Referanser
----------

1. ↑  Mroue, Bassem. «Syrian forces capture rebel stronghold near Turkey". *The Salt Lake Tribune*. Associated Press. 12. juni 2011. Hentet den 12. juni 2011.
2. 1 2 3  Casule, 2008, s.56.
3. ↑  John David Hawkins. *Inscriptions of the Iron Age: Part 1*. s. 400.
4. 1 2  Baedeker, 1912, s.376.
5. 1 2  Porter, 1868, s. 580.
6. ↑  Inalcik, 1997, s.501.
7. ↑  «Climate: Idlib - Climate graph, Temperature graph, Climate table». Climate-Data.org. Besøkt 11. juni 2014.
8. ↑  «Idlib i Syria». Voodoo Skies. Arkivert fra originalen 21. mars 2016. Besøkt 11. juni 2014.
9. 1 2  Idlib in Syria. *Encyclopædia Britannica*. Encyclopaedia Britannica Inc. 2012. Henta den 12. juni 2011.
10. ↑  Food and Agriculture Organization of Dei sameinte nasjonane, 1996, s. 147.
11. ↑  Ferrari, 2009, s. 522.

Eksterne lenker
---------------

* (en) Idlib – kategori av bilder, video eller lyd på Commons Rediger på Wikidata
* eIdleb - nyhenter fra Idleb

  


|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** GeoNames
 |